CELEX: 62008TN0573
Language: el
Date: 2008-12-17 00:00:00
Title: Υπόθεση T-573/08: Προσφυγή της 17ης Δεκεμβρίου 2008 — TF1 κατά Επιτροπής

7.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/42
            
         Προσφυγή της 17ης Δεκεμβρίου 2008 — TF1 κατά Επιτροπής
   (Υπόθεση T-573/08)
   (2009/C 55/75)
   Γλώσσα διαδικασίας: η γαλλική
   Διάδικοι
   
      Προσφεύγουσα: Télévision française 1 SA (TF1) (εκπρόσωποι: J.-P. Hordies και C. Smits, δικηγόροι)
   
      Καθής: Επιτροπή των Ευρωπαϊκών Κοινοτήτων
   Αιτήματα των διαδίκων
   Η προσφεύγουσα ζητεί από το Πρωτοδικείο:
   
               —
            
            
               Να ακυρώσει την απόφαση της Επιτροπής της 16ης Ιουλίου 2008, στην υπόθεση N 279/2008-Γαλλία (διάθεση κεφαλαίων προς τη France Télévisions),
            
         
               —
            
            
               να υποχρεώσει την Επιτροπή να κινήσει την επίσημη διαδικασία έρευνας της ενισχύσεως, που προβλέπεται από το άρθρο 88, παράγραφος 2, ΕΚ,
            
         
               —
            
            
               να καταδικάσει την Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα ζητεί την ακύρωση της αποφάσεως C(2008) 3506 τελικό της Επιτροπής, της 16ης Ιουλίου 2008, με την οποία η Επιτροπή θεώρησε ως συμβατή με την κοινή αγορά ενίσχυση υπό τη μορφή διάθεσης κεφαλαίων 150 εκατομμυρίων ευρώ υπέρ της France Télévisions. Η προσφεύγουσα ζητεί στο πλαίσιο αυτό να κινηθεί η επίσημη διαδικασία έρευνας της ενισχύσεως σύμφωνα με το άρθρο 88, παράγραφος 2, ΕΚ.
   Προς στήριξη της προσφυγής της, η προσφεύγουσα προβάλλει, επί της ουσίας, δύο λόγους ακυρώσεως εκ των οποίων:
   
               —
            
            
               ο πρώτος βασίζεται στη διαπίστωση ότι υπήρχαν σοβαρές δυσκολίες για την αντιμετώπιση των οποίων η Επιτροπή ήταν υποχρεωμένη να κινήσει την επίσημη διαδικασία έρευνας που προβλέπεται από το άρθρο 88, παράγραφος 2, ΕΚ, αυτές δε οι σοβαρές δυσκολίες αποδεικνύονται i) από το γεγονός ότι η απόφαση περιέχει ανακρίβειες, ii) από τον ανεπαρκή χαρακτήρα του Συμβουλίου πληροφορίας που διέθετε η Επιτροπή και iii) από την ασυνήθιστα σύντομη διάρκεια, καθώς και από τις περιστάσεις της προκαταρκτικής φάσης της έρευνας,
            
         
               —
            
            
               ο δεύτερος αντλείται από την έλλειψη αιτιολογίας, στον βαθμό που η Επιτροπή δεν συγκέντρωσε όλες τις απαραίτητες πληροφορίες και/ή δεν έλαβε υπόψη τις πληροφορίες που διέθετε και στο μέτρο που το σκεπτικό της Επιτροπής που περιλαμβάνεται στη σκέψη 23 της προσβαλλόμενης απόφασης αφίσταται από προηγούμενες θέσεις της και η Επιτροπή ουδόλως εξέθεσε τους λόγους για τους οποίους απέστη από αυτές.